Diari Oficial de la Generalitat Valenciana


Sumari del DOGV 9494, del 21-12-2022 (2022/12676)

RESOLUCIÓ de 16 de desembre de 2022, del director general de LABORA Servei Valencià d'Ocupació i Formació, per la qual es redistribueix el crèdit màxim que ha de finançar les ajudes convocades mitjançant la Resolució de 10 d'octubre de 2022, del director general de LABORA Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del Programa mixt d'ocupació-formació escoles d'ocupació «Et Formem», destinat a persones amb dificultats d'inserció laboral o pertanyents a col·lectius vulnerables, amb càrrec al Programa operatiu del Fons Social Europeu Plus de la Comunitat Valenciana 2021-2027 (POCV), per a l'exercici pressupostari 2022, en aplicació de l'Ordre 9/2022, de 16 de setembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes subvencions.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9494

Data del DOGV
:   21-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12393


Data del document
:   16-12-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 de desembre de 2022, del director general de LABORA Servei Valencià d'Ocupació i Formació, per la qual es redistribueix el crèdit màxim que ha de finançar les ajudes convocades mitjançant la Resolució de 10 d'octubre de 2022, del director general de LABORA Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del Programa mixt d'ocupació-formació escoles d'ocupació «Et Formem», destinat a persones amb dificultats d'inserció laboral o pertanyents a col·lectius vulnerables, amb càrrec al Programa operatiu del Fons Social Europeu Plus de la Comunitat Valenciana 2021-2027 (POCV), per a l'exercici pressupostari 2022, en aplicació de l'Ordre 9/2022, de 16 de setembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes subvencions. [2022/12188]  
  
Mitjançant la Resolució de 10 d'octubre de 2022, del director general de LABORA Servei Valencià d'Ocupació i Formació (publicada en el DOGV núm. 9449, de 14.10.2022), es va aprovar la convocatòria de la primera etapa de les subvencions per al desenvolupament del Programa mixt d'ocupació-formació escoles d'ocupació «Et Formem», destinat a persones amb dificultats d'inserció laboral o pertanyents a col·lectius vulnerables, cofinançada per la Unió Europea a través del Programa operatiu del Fons Social Europeu Plus de la Comunitat Valenciana 2021-2027, per a l'exercici pressupostari 2022, amb càrrec a la línia genèrica de subvenció S7978000 del capítol IV del subprograma 322.52, «Formació i qualificació professional», del pressupost de LABORA Servei Valencià d'Ocupació i Formació per a l'exercici 2022, amb un import global màxim de 7.940.000,00 euros.  
  
Considerant que, d'acord amb el que s'estableix en l'apartat 3 del resolc seté de l'esmentada Resolució de 10 d'octubre de 2022, de convocatòria, el termini de presentació de sol·licituds ha finalitzat.  
Considerant que en el resolc segon de l'esmentada Resolució de 10 d'octubre de 2022, s'estableix la següent distribució territorial: Alacant, 3.151.500,00 euros; Castelló, 1.512.500,00 euros; València, 3.276.000,00 euros, i vistos els expedients valorats positivament, resulta que a la província d'Alacant no hi ha prou projectes per a esgotar el crèdit assignat, mentre que a les províncies de Castelló i València hi ha expedients que no podrien ser atesos per falta de crèdit.  
  
  
Considerant que amb el crèdit sobrant a la província d'Alacant, una vegada considerades totes les necessitats dels expedients valorats positivament, es poden atendre tots els projectes que no han pogut ser atesos per falta de crèdit a les províncies de Castelló i València, i amb la finalitat d'optimitzar els recursos assignats mitjançant la resolució de referència, es considera necessari efectuar una redistribució dels crèdits assignats segons el detall següent:  
  
  
Considerant que en la disposició final segona de l'esmentada Ordre 9/2022 es faculta la Direcció General de LABORA Servei Valencià d'Ocupació i Formació perquè, mitjançant una resolució que serà publicada en el DOGV, puga, sense necessitat d'obrir un nou termini de presentació de sol·licituds, redistribuir i desafectar els crèdits inicialment previstos.  
En virtut de tot el que s'ha exposat i fent ús de les facultats atribuïdes per la Llei 3/2000, de 17 d'abril, per la qual es crea el Servei Valencià d'Ocupació i Formació, i pel Decret 216/2020, de 29 de desembre, del Consell, pel qual s'aprova el Reglament d'organització i règim jurídic d'aquest, resolc:  
Únic. Redistribuir els fons assignats en el resolc segon de la Resolució de 10 d'octubre de 2022, del director general de LABORA Servei Valencià d'Ocupació i Formació, per la qual s'aprova la primera etapa de les subvencions per al desenvolupament del Programa mixt d'ocupació-formació escoles d'ocupació «Et Formem», destinat a persones amb dificultats d'inserció laboral o pertanyents a col·lectius vulnerables, amb càrrec al Programa operatiu del Fons Social Europeu Plus de la Comunitat Valenciana 2021-2027 (POCV), per a l'exercici pressupostari 2022, en aplicació de l'Ordre 9/2022, de 16 de setembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes, i que es finança amb càrrec a la línia pressupostària de subvenció S7978000 del capítol IV del subprograma 322.52, «Formació i qualificació professional», del pressupost de LABORA Servei Valencià d'Ocupació i Formació:  
  
- Disminuint en 1.253.892,00 euros la dotació assignada a la província d'Alacant, que queda amb una dotació final d'1.897.608,00 euros.  
- Incrementant en 501.556,80 euros la dotació assignada a la província de Castelló, que queda amb una dotació final de 2.014.056,80 euros.  
- Incrementant en 752.335,20 euros la dotació assignada a la província de València, que queda amb una dotació final de 4.028.335,20 euros.  
  
Contra el present acte, que posa fi a la via administrativa, els interessats podran interposar recurs contenciós administratiu en el termini de dos mesos, comptats des de l'endemà de publicar-se, davant dels jutjats contenciosos administratius de la Comunitat Valenciana, de conformitat amb el que s'estableix en l'article 8, apartat número 3, així com en l'article 46, apartat 1, tots dos pertanyents a la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant d'aquest mateix òrgan en el termini d'un mes, comptat en els termes ja dits, segons el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que es puga interposar qualsevol altre recurs dels previstos en la vigent legislació.  
La present resolució produirà efectes a partir del dia de la signatura i serà publicada en el DOGV.  
  
València, 16 de desembre de 2022.- El director general de Labora Servei Valencià d'Ocupació i Formació: Enric Nomdedéu i Biosca.